Carl Reynolds

Carl Reynolds, født Kjelström, (1840–1900) var en norsk skipper og organisasjonsmann. Han er mest kjent for å ha stiftet den første godtemplarlosjen i Norge i 1877, og regnes derfor som stifteren av IOGT i Norge. 

Rundt 1860 flyttet Reynolds til Porsgrunn. Under sine mange reiser i England kom Reynolds i kontakt med IOGT-bevegelsen. Han ble i 1876 opptatt som medlem av IOGT-losjen i Hull. Da han reiste tilbake til Porsgrunn hadde han fått tillatelse til å opprette en norsk avdeling i Porsgrunn. Denne ble stiftet i hans hjem i Kjølnesgaten den 8. mars 1877 og gitt navnet Første Loge Norske Nr. 1. Dette var også den første IOGT-losjen på det europeiske fastlandet. Losjen er per mars 2025 fremdeles i drift.

En statue utført av Trygve Thorsen ble avduket i Porsgrunn den 13. mars 1927 etter at IOGT-losjer over hele landet hadde samlet inn penger for et verdig minne om Reynolds. I Porsgrunn er han også hedret ved at han har gitt navn til en gate, Reynoldsgate, og en park, Reynoldsparken.

 Referanser 

Kategori:Norske foreningspersoner
Kategori:Norske avholdsorganisasjoner
Kategori:Personer fra Porsgrunn kommune